مریم سلطانہ نوحانی

مریم سلطانہ نوحانی (سندھی: مريم سلطانہ نوحاڻي) (19 جون 1932 - 25 نومبر 2014) حیدرآباد، سندھ، پاکستان دی ہک ماہر تعلیم تے علمی رہنما ہَن۔ انّھاں نے آل پاکستان ویمن ایسوسی ایشن تے فیڈریشن آف پاکستان ویمن آرگنائزیشن دی سربراہی کِیتی۔ انّھاں نے خاص طور تے لڑکیاں کوں تعلیم تے تربیت تے زور ݙِتے تے انّھاں کوں اسکول دی تعلیم دی اہمیت توں آگاہ کِیتا۔ اوہ ہک ماہر مضمون دی حیثیت نال سندھ پبلک سروس کمیشن تے سندھ یونیورسٹی نال وی وابستہ رہیں۔ انّھاں نے حیدرآباد ریجن دے ڈائریکٹر کالج ایجوکیشن دی حیثیت نال خدمات سر انجام ݙتیاں۔ اوہ "آپا مریم نوحانی" دے نام نال مشہور ہَن جتھاں آپا دا مطلب "بزرگ بھیݨ" ہَئی۔

 ابتدائی حیاتی اَتے تعلیم 
مریم نوحانی 19 جون 1932ء کوں پاکستان دے شہر حیدرآباد، سندھ وچ پیدا تھئیں۔ انّھاں دے والد دا نام رئیس غلام قادر خان نوحانی ہَئی جہڑے ہک زمیندار تے صحافی ہَن۔ انّھاں دا ہک بھائی تے ہک بہن ہَن۔ انّھاں نے اپݨی ابتدائی تعلیم نیو ماڈل گرلز اسکول گیری کھٹو، حیدرآباد توں حاصل کِیتی تے مدرسۃ البنات گرلز ہائی اسکول، حیدرآباد توں میٹرک پاس کِیتے۔ انّھاں نے مسلم تاریخ وچ بی اے (آنرز) تے اسلامی ثقافت وچ ایم اے وی کِیتے۔

 کَم کار آلی حیاتی 
انّھاں نے 1953ء وچ گورنمنٹ گرلز کالج، حیدرآباد وچ اسلامی تاریخ دے لیکچرار دی حیثیت نال اپݨے کیریئر دا آغاز کِیتے۔ 1958ء وچ اسسٹنٹ پروفیسر دی حیثیت نال انّھاں دی ترقی تھئی۔ 24 اپریل 1970ء توں 21 مئی 1971ء تک انّھاں نے گورنمنٹ گرلز کالج، سکھر دی پرنسپل دی حیثیت نال خدمات انجام ݙتیاں۔ مئی 1971ء توں اکتوبر 1972ء تک اوہ بیورو آف نصاب، جامشورو وچ سبجیکٹ اسپیشلسٹ رہیں۔ اکتوبر 1972ء توں اکتوبر 1973ء تک اوہ گورنمنٹ گرلز کالج، سکھر دی پروفیسر تے پرنسپل دے عہدے تے فائز رہیں۔ 8 مئی 1974ء توں 3 مئی 1983ء تک انّھاں نے حیدرآباد ریجن وچ ڈپٹی ڈائریکٹر کالج ایجوکیشن دی حیثیت نال خدمات انجام ݙتیاں تے 26 ستمبر 1996ء کوں اوہ حیدرآباد ریجن دے ڈائریکٹر کالج ایجوکیشن دی حیثیت نال شامل تھی ڳئیں۔ انّھاں نے 1983ء توں 1990ء تک زبیدہ گرلز کالج، حیدرآباد دی پرنسپل دی حیثیت نال وی خدمات انجام ݙتیاں۔

26 جون 2014ء کوں، انّھاں نے گورنمنٹ زبیدہ گرلز کالج وچ اپݨے نام نال منسوب ہک لائبریری دا افتتاح کِیتے، جیندی سربراہی انّھاں نے پرنسپل دی حیثیت نال کِیتی ہَئی۔

 فوتڳی 
اوہ 25 نومبر 2014ء کوں دل دا دورہ پووݨ نال انتقال کر ڳئیں۔

 حوالے 

ونکی:سندھی شخصیتاں
ونکی:پاکستانی علما
ونکی:پاکستانی اکیڈمک زنانیاں
ونکی:پاکستانی معلمین
ونکی:حیدر آباد دیاں شخصیتاں